Document ID: 32005D0412

KOMISIJAS LĒMUMS
(2005. gada 25. maijs),
ar kuru groza Lēmumu 2004/452/EK par to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem
(izziņots ar dokumenta numuru K(2005) 1525)
(Dokuments attiecas uz EEZ)
(2005/412/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 17. februāra Regulu (EK) Nr. 322/97 par Kopienas statistiku (1), un jo īpaši tās 20. panta 1. punktu,
tā kā:
(1)
Komisijas 2002. gada 17. maija Regula (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem (2), ir vērsta uz to, lai izstrādātu nosacījumus, ar kādiem var piešķirt piekļuvi konfidenciāliem datiem, kas nosūtīti Kopienas iestādei, lai zinātniskiem nolūkiem varētu iegūt statistikas secinājumus, un izstrādātu Kopienas un valstu iestāžu sadarbības noteikumus, lai šo piekļuvi atvieglotu.
(2)
Komisijas Lēmumā 2004/452/EK (3) ir noteiktas struktūras, kuru pētniekiem zinātniskiem nolūkiem atļauts piekļūt konfidenciāliem datiem.
(3)
Itālijas Centrālā banka un Spānijas Centrālā banka jāuzskata par struktūrām, kas atbilst vajadzīgajiem nosacījumiem, tādēļ tās jāiekļauj to resoru, organizāciju un iestāžu sarakstā, kas minētas Regulas (EK) Nr. 831/2002 3. panta 1. punkta c) apakšpunktā.
(4)
Šajā lēmumā noteiktie pasākumi ir saskaņā ar Statistikas datu konfidencialitātes nodrošināšanas komitejas atzinumu,
IR PIEŅĒMUSI ŠO LĒMUMU.
1. pants
Pielikumu Lēmumam 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem, aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2005. gada 25. maijā

Labels: 2
19
7
12
18
15